Diari Oficial de la Generalitat Valenciana


Sumari del DOGV 4032, del 29-06-2001 (2001/6077)

ORDRE de 13 de juny de 2001, de la Conselleria d'Agricultura, Pesca i Alimentació, per la qual es modifica l'import global màxim per a l'exercici 2001 de les ajudes a les inversions en millora de les condicions de transformació i comercialització dels productes agraris, silvícoles, pesquers i d'alimentació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6077


Data del document
:   13-06-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria alimentària
    * IFOP
    * ajuda pública
    * indústria pesquera
    * suport econòmic
    * silvicultura
    * producte agrícola
    * comercialització
    * transformació alimentària
    * FEOGA
    * ajuda a l'agricultura

ORDRE de 13 de juny de 2001, de la Conselleria d'Agricultura, Pesca i Alimentació, per la qual es modifica l'import global màxim per a l'exercici 2001 de les ajudes a les inversions en millora de les condicions de transformació i comercialització dels productes agraris, silvícoles, pesquers i d'alimentació. [2001/6077]
  
En l'article 14 de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i d'alimentació, s'estableix l'import, per a l'exercici 2001, de les ajudes autonòmiques. Després de l'aprovació d'aquesta ordre s'ha produït un augment del crèdit disponible en el capítol VII del programa 714.30, Industrialització i comercialització agrària, a càrrec del qual es financen aquestes ajudes, augment que es considera que s'ha de destinar a les ajudes esmentades una vegada que s'ha constatat el volum d'inversió per al qual s'han sol·licitat les subvencions que són objecte de l'Ordre.
  
D'acord amb l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, pel qual s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.
  
Per les raons que s'han exposat, en l'exercici de les funcions que tinc atribuïdes,
  
ordene
  
Article únic
  
L'import global màxim en l'exercici 2001 per a les ajudes a les inversions en millora de les condicions de transformació i comercialització dels productes agraris, silvícoles, pesquers i d'alimentació (DOGV núm. 3.966, de 26.03.2001), quedarà fixat, en l'apartat d'ajudes autonòmiques, en 588.991.648 de pessetes (1.141.922,998 euros). Línia 704/000/2001, codi comptable 1907
  
Mantenen la vigència els altres aspectes que es regulen en l'ordre de referència indicada.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 de juny de 2001
  
La consellera d'Agricultura, Pesca i Alimentació
  
MARIA ÀNGELS RAMON-LLÍN I MARTÍNEZ